”Vi er hverken Barcelona, AaB, Hjørring eller F.fi. Men vi er nu blevet til idoler. Det skete da Mogens kom forbi.” Sådan lyder starten på den sang, som den lille idrætsforening i Skæve i Vendsyssel skrev i forbindelse med en programserie for TV2 Nord, som blev optaget i 2007 med Mogens Jørgens. Holdet lavede en musikvideo til sangen og iført den blå træningsdragt rocker de med på melodien Summer of 69 af Bryan Adams. ”Sendetid i TV2 Nord. Berømmelsen den eksploderer”, sang den lille fodboldklub, men nu 11 år senere har succesen og berømmelsen for klubben vendt. I dag er der nemlig kun tre spillere tilbage i klubben. Det betyder, at bestyrelsen onsdag aften har valgt at nedlægge foreningen efter 53 år med idræt i byen. - Det er en trist dag. Det må jeg indrømme, siger formanden for Skæve Idrætsforening Kurt Kristian Nielsen. Selvom det er slut med fodbold i byen, er minderne der stadig. Blandt andet i sangen og musikvideoen, som du kan se og høre øverst i artiklen.
I Skæve Fodboldklub har den stået på meget mere end fodbold. I 2007 lavede de blandt andet deres helt egen musikvideo.